CELEX: 62017TN0101
Language: fi
Date: 2017-02-15 00:00:00
Title: Asia T-101/17: Kanne 15.2.2017 – Apple Distribution International v. komissio

18.4.2017   
            
            
               FI
            
            
               Euroopan unionin virallinen lehti
            
            
               C 121/39
            
         Kanne 15.2.2017 – Apple Distribution International v. komissio
   (Asia T-101/17)
   (2017/C 121/58)
   Oikeudenkäyntikieli: englanti
   
      Asianosaiset
   
   
      Kantaja: Apple Distribution International (Cork, Irlanti) (edustajat: asianajajat S. Schwiddessen, H. Lutz, N. Niejahr ja A. Patsa)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 1.9.2016 antaman päätöksen (EU) 2016/2042
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu audiovisuaalisia mediapalveluja koskevan direktiivin rikkomiseen
               
                           —
                        
                        
                           Komissio rikkoi ensinnäkin audiovisuaalisia mediapalveluja koskevan direktiivin 2 artiklan 1 kohtaa, 2 artiklan 2 kohtaa ja 3 artiklaa katsoessaan, ettei elokuvaveroon sovelleta alkuperämaan periaatetta. Toiseksi komissio rikkoi audiovisuaalisia mediapalveluja koskevan direktiivin 13 artiklan 1 kohtaa katsomalla, että kyseisessä artiklassa annetaan jäsenvaltioille mahdollisuus asettaa muihin jäsenvaltioihin sijoittautuneille tilausvideopalvelujen tarjoajille vero, jolla rahoitetaan eurooppalaisten teosten tuotantoa.
                        
                     
         
               2)
            
            
               Toinen kanneperuste, joka perustuu SEUT 110 artiklan rikkomiseen
               
                           —
                        
                        
                           Euroopan komissio rikkoi SEUT 110 artiklaa katsoessaan, ettei muihin jäsenvaltioihin sijoittautuneilta tilausvideopalvelujen tarjoajilta kannettava vero ole syrjivä.
                        
                     
         
               3)
            
            
               Kolmas kanneperuste, joka perustuu SEUT 56 artiklan rikkomiseen
               
                           —
                        
                        
                           Euroopan komissio jätti tutkimatta, merkitseekö muihin jäsenvaltioihin sijoittautuneilta tilausvideopalvelujen tarjoajilta kannettava vero SEUT 56 artiklan rikkomista
                        
                     
         
               4)
            
            
               Neljäs kanneperuste, joka perustuu direktiivin 98/34/EY rikkomiseen
               
                           —
                        
                        
                           Euroopan komissio jätti tutkimatta, edellyttikö muihin jäsenvaltioihin sijoittautuneilta tilausvideopalvelujen tarjoajilta kannettava vero direktiivin 98/34/EY mukaista ilmoitusta.